ගෝලීය ව්යාපාරිකයන් තුළ ශ්රී ලංකාව කෙරෙහි ඇති උනන්දුව සහ විශ්වාසය වැඩිවෙලා  ලෝක ආර්ථික සමුළුවට එක් වූ ජල සම්පාදන හා වතු යටිතල පහසුකම් ඇමැති ජීවන් තොණ්ඩමන්
චීනයේ ඩාලියාන් හී දින හතක් පුරා 2430 දක්වා පැවති ලෝක ආර්ථික සමුළුවට එක් වූ ජල සම්පාදන හා වතු යටිතල පහසුකම් ඇමැති ජීවන් තොණ්ඩමන් මහතා සාර්ථක සංචාරයක් නිමවා මෙරට පැමිණ ඇත ඔහු තරුණ ගෝලීය නායකයකු සහ රජයේ ඇමැතිවරයකු ලෙස මෙම සමුළුවට එක් වූ අතර එහිදී ගෝලීය සහයෝගීතාවය සඳහා ශ්රී ලංකාවේ කැපවීම සහ තිරසාර සංවර්ධනය සඳහා වන දැක්ම හෙතෙම රාජ්ය නායකයන් ප්රමුඛ දූත පිරිස් වෙත ඉදිරිපත් කර තිබේ මෙම සංචාරය අතරතුර චැනල් නිවුස් ඒෂියා සමග සම්මුඛ සාකච්ඡාවකට එක්වෙමින් ඇමැති ජීවන් තොණ්ඩමන් මහතා ගෝලීය ව්යාපාරික ප්රජාව අතර ශ්රී ලංකාව කෙරෙහි ඇති උනන්දුව සහ විශ්වාසය වැඩි වී ඇති බව සඳහන් කර ඇත එසේම ණය ප්රතිව්යුහගතකරණය කිරීමෙන් අනතුරුව ශ්රී ලංකාව පිළිබඳ ගෝලීය උනන්දුව ඉහළ යනු ඇතැයි හෙතෙම විශ්වාසය පළ කරයි මෙම සමුළුවේ ඇමැති තොණ්ඩමන් මහතා ප්රධාන සැසි තුනකදී සිය දේශන සිදුකර ඇත රැකියා තත්ත්ව මාරුවීම job transition සිදුකිරීම සඳහා යොදන උපායමාර්ග සම්බන්ධයෙන් නව ආරම්භක අවස්ථා සඳහා අවශ්ය කුසලතා සහ රැකියා Skills and Jobs for New Beginnings මැයෙන් විශාල පිරිසකගේ සහභාගීත්වයෙන් පැවැත්වූ සැසියක් අමතමින් ගෝලීය සහ දේශීය ශ්රම බලකායන්වල කුසලතා යළි ගොඩනැංවීම reskilling සඳහා පවතින හදිසි අවශ්යතාව ඔහු මතු කර තිබේ නිපුණතා පරිණාමනය Transforming Talent මැයෙන් පැවැත්වූ සැසියේ දී අනාගතයට වැදගත්වන කුසලතා සඳහා සේවකයන් සූදානම් කරවීම පිළිබඳව අවධානය යොමු කර ඇති ඇමැති ජීවන් තොණ්ඩමන් මහතා විශේෂයෙන්ම වතු කම්කරු ප්රජාවේ තරුණ තරුණියන් සතුව වතුකරයෙන් පරිබාහිරව පවතින රැකියා අවස්ථා සඳහා පවතින කුසලතා ගොඩනැංවීම reskilling සහ ඉහළ නැංවීම upskilling සහ තාක්ෂණික උන්නතිය උදෙසා ඔවුන් හුරුකරවීම සඳහා රජය විසින් සිදුකරන වැඩපිළිවෙළ පිළිබඳව කරුණු මතු කර ඇත අවසන් වශයෙන් සොබාදහමේ කියවීම අවබෝධකර ගැනීමUnderstanding Natures Ledger මැයෙන් පැවැත්වූ සැසියේ දී ශ්රී ලංකාව ස්වභාවික ප්රාග්ධනය ආර්ථික තීන්දු තීරණ ගැනීම හා අනුකූලකරන්නේ කෙසේද යන්න සහ ජල සම්පත් දේශගුණික විපර්යාසවලට හුරුකරවීම තුළින් කාබන් ඩයොක්සයිඩ් වහනයවීම අවම කොට තිරසාර ක්රියාකාරකම් ක්රියාත්මක කිරීම සඳහා ජල සම්පාදන හා ජලාපවාහන මණ්ඩලය විසින් හඳුන්වා දුන් නව දේශගුණික විපර්යාසවලට ඔරොත්තු දීම සඳහා වූ මාර්ගගත සිතියම Climate Change Resilience Roadmap පිළිබඳව හෙතෙම කරුණු පැහැදිලි කර තිබේ තොණ්ඩමන් මහතා සංසදය තුළ දී ද්වීපාර්ශ්වික සාකච්ඡා 16 කට අධික සංඛ්යාවකට සහභාගී වී ඇත එක්සත් ජාතීන්ගේ නියෝජ්ය මහලේකම්වරයා හමුවීම මැලේසියාවේ ආයෝජන සහ වෙළඳ කටයුතු නියෝජ්ය ඇමැතිවරයා හමුවීම ට්රීනා සෝලාර් Trina Solar හි ප්රධාන විධායක නිලධාරීවරයා හමුවීම සහ සූවස් වෝටර් Suez Water හි ආසියානු ප්රධාන විධායක නිලධාරීවරයා හමුවීම මෙම හමුවීම් අතර වේ එක්සත් ජාතීන්ගේ නියෝජ්ය මහලේකම් අමීනා මොහොමඩ් Amina Mohammed සමග ඇමැතිවරයා පැවති සාකච්ඡාවේ දී ශ්රී ලංකාවේ ආර්ථික අභියෝගවලට මුහුණ දීම සඳහා එක්ව කටයුතු කිරීම සහ දිළිඳුකම අවම කිරීම සහ ප්රජාවන් සවිබල ගැන්වීම සඳහා සහයෝගීතාව පවත්වා ගැනීමේ අවශ්යතාව පිළිබඳව දෙපාර්ශවය සාකච්ඡා සිදුකර ඇත මැලේසියාවේ ආයෝජන වෙළෙඳ සහ කර්මාන්ත නියෝජ්ය ඇමැති ලිව් චින් ටොංග් Liew Chin Tong සමග ඔහු පැවති සංවාදයේ දී ශ්රී ලංකාව සහ මැලේසියාව අතර ද්වීපාර්ශ්වික සබඳතා දේශසීමා ආයෝජන සහ රැකියා අවස්ථා ශක්තිමත් කිරීම පිළිබඳව ඔවුහු සාකච්ඡා කර ඇත ඇමැති ජීවන් තොණ්ඩමන් මහතා ට්රීනා සෝලාර් Trina Solar හි ප්රධාන විධායක නිලධාරී කැතරින් ගාවෝ Katherine Gao ද හමුවූයේය ශ්රී ලංකාව සූර්යපැනල නිෂ්පාදන මධ්යස්ථානයක් බවට පත් කිරීම රජය විසින් අනුගමනය කරනු ලබන නව නිදහස් වෙළෙඳ සහ වරණීය වෙළෙඳ ගිවිසුම්වල ප්රතිලාභ භාවිතය සහ ජල ක්ෂේත්රය පුනර්ජනනීය බලශක්තිය බවට පරිවර්තනය කිරීම සඳහා තමා සතු සැලසුම් යොදාගැනීම පිළිබඳව ඔවුහු සාකච්ඡා කර තිබේ සම්මානලාභී ජීවනෝපාය සහ දේශගුණික ව්යාපෘතියක් වන සංකල්ප්තාරු SankalpTaru හි නිර්මාතෘවරයා ද හමු වූ තොණ්ඩමන් මහතා විශේෂයෙන්ම වතු සහ ග්රාමීය ප්රජාවන්ගේ ජීවනෝපාය වැඩිදියුණු කිරීම සහ කාබන් ඩයොක්සයිඩ් වහනය අවම කිරීම සඳහා ශ්රී ලංකාව තුළ ක්රියාත්මකවන සාර්ථක රුක්රෝපණ ආකෘතිය ප්රතිවලිත කිරීම යෝජනා කර ඇත කුසලතා යළි ගොඩනැංවීම reskilling යන ක්ෂේත්රය තුළ දී කුසලතා යළි ගොඩනැංවීම reskilling සහ ඉහළ නැංවීම upskilling සඳහා වන යෙදුමක් app වන ගුඩ්වෝල් Goodwall හි සමාගමේ තම සහාය ශ්රී ලාංකිකයකුවන ඔමාර් බාවා Omar Bawa සහ ඇමැතිවරයා අතර හමුවක් සිදුවිය සංචාරක තාක්ෂණ සහසේවා යන ක්ෂේත්රයන්වල නව අවස්ථා සඳහා වතුකරයේ තරුණ ප්රජාවගේ කුසලතා ඉහළ නැංවීම සඳහා ගැළපෙන වැඩසටහනක් ඉදිරිපත් කිරීමට දෙපාර්ශවය එකඟතාව පළකළහ තොණ්ඩමන් මහතා ෆැට්හෝප්ස් එනර්ජි FatHopes Energy සමාගමේ ප්රධාන විධායක නිලධාරීවන තරුණ ජෛව ඉන්ධන ව්යවසායක විනේෂ් සින්හා Vinesh Sinha සමග ද සාර්ථක සාකච්ඡා පවත්ව්වා ගෝලීය ජෛව ඉන්ධන වෙළෙඳපොළ තුළ ශ්රී ලංකාව කලාපීය කේන්ද්රස්ථානයක් බවට පත්කිරීමේ හැකියාව පිළිබඳවදෙපාර්ශවයම එකඟතාව පළකළහ සූවස් ඒෂියා Suez Asia හි ප්රධාන විධායක නිලධාරී ෆ්රූස්වර් ෆෙව්රියර් Francois Fevrier සමග පැවති සාකච්ඡාවේ දී ශ්රී ලංකාවේ ජල ක්ෂේත්රය තුළ පෞද්ගලික අංශයේ සහභාගීත්වය සහ රටේ පළමු ලවණ ඉවත් කිරීමේ බලාගාරය desalination plant ඉදිකිරීම අවසන් කිරීම පිළිබඳ කරුණු සාකච්ඡාවීම සිදුව තිබේ නැගී එන කෘත්රිම බුද්ධි Artificial Intelligence AI තාක්ෂණයන් කෙරෙහි උක්ත සංසදයේ වැඩි අවධානයක් යොමු වූ බව තොණ්ඩමන් මහතා පවසයි ශ්රී ලංකාව තුළ කෘත්රිම බුද්ධිය ස්ථාපිත කිරීම ඉලක්ක කළ සෘජු ආයෝජන සහ පර්යේෂණ සඳහා ජනාධිපතිවරයා සතු දැක්ම අගය කළ බව ද සඳහන් කළේය එකී කරුණු දැක්වීමේ දී ඉන්දියාවේ සහ සිංගප්පූරුවේ ජල කාන්දුවීම් හඳුනා ගැනීමට සහ ජලය නාස්ති වීම සහ පාරිභෝගික බිල්පත් සැලකිය යුතු ලෙස අවම කිරීමට කෘත්රිම බුද්ධි තාක්ෂණය භාවිතා කරන ස්මාර්ට්ටෙරා SmartTerra සමාගමේ කණ්ඩායම හමු වූ බව ද ඇමති ජීවන් තොණ්ඩමන් මහතා පවසයි විශේෂයෙන්ම ආර්ථික අර්බුදයෙන් රට ගොඩ ගැනෙන මේ මොහොතේ ශ්රී ලංකාව තුළ ආයෝජනය සහ සංවර්ධනය සඳහා නව මාවත් විවරවන බවට ලෝක ආර්ථික සංසදයේ WEF සහභාගීත්වය ඉඟිකරන බවට තමා විශ්වාස කරන බව ද තොණ්ඩමන් ඇමැතිවරයා වැඩිදුරටත් පවසා සිටියේය සිරිමන්ත රත්නසේකර